Peogwir e oa W. McCay brouzet ouzh en Herald, evit abegoù archantel hag abalamour dan diouer a frankiz, ez asantas en nevezamzer 1911 labourat evit an New York American, perchennet gant William Randolph Hearst ivez, en eskemm ouzh ur chresk en e chopr. Gwirioù Little Nemo a gasas gantañ, goude bout gounezet ur prosez enep an Herald : gant ar gazetenn e chomas gwirioù ar bannoù-treset, gant o aozer e chomas re an tudennoù. Kendelcher gant Little Nemo a reas W. McCay neuze, dindan an talbenn In the Land of Wonderful Dreams. Dichouest e voe an Herald da gavout den pe zen da gendelcher gant Little Nemo in Slumberland.